Vaidotas Daunys

Vaidotas Daunys (1958 m. sausio 2 d. Rokiškis – 1995 m. liepos 29 d. Vilnius, palaidotas Rumšiškių kapinėse) – Lietuvos literatūros kritikas, žurnalistas, redaktorius, rašytojas eseistas, poetas.

 Biografija 
Nuo 1965 iki 1972 mokėsi Kauno II vidurinėje mokykloje (Maironio gimnazija), vėliau – Rumšiškių vidurinėje mokykloje (Kaišiadorių rajonas). 1981 m. Vilniaus universitete baigė lietuvių kalbos ir literatūros specialybę.

1981–1987 m. – žurnalo „Pergalė“ redakcijos skyriaus redaktorius, 1987–1988 m. – žurnalo „Žvaigždutė“ vyriausiasis redaktorius, 1988–1995 m. – žurnalo „Krantai“ vienas kūrėjų ir vyriausiasis redaktorius. 1985–1989 m. redagavo jaunųjų kultūros almanachą „Veidai“. Regnum fondo įkūrėjas. Nuo 1991 m. leido almanachą „Regnum“. 1994–1995 m. – atgaivinto žurnalo „Naujoji Romuva“ vyriausiasis redaktorius. Tragiškai žuvo oro balionų varžybose. Lemtingas incidentas įvyko oro balioną valdant jo porininkui Rimvydui Maciulevičiui.Krito iš 100 metrų aukščio (paskutinė straipsnio pastraipa)

 Kūryba 
Poezijoje (rinkinys „Metų laikai“) vyrauja etiniai ieškojimai, dabarties ir praeities sąsaja, ryškus filosofiškumas, vėlesnei poezijai būdingi religiniai motyvai. Paskelbė kultūrinių, visuomeninių esė, straipsnių apie literatūrą, kultūrą, recenzijų. Yra parašęs novelių, dramą. Išvertė A. Mickevičiaus, O. Mandelštamo, Pranciškaus Asyžiečio kūrinių. 

1992–1995 m. dienraštyje „Lietuvos rytas“ rašė savaitinę Šeštosios dienos skiltį (joje skelbti tektai vėliau išleisti knygoje „Šeštoji diena“).

 Bibliografija 
 Metų laikai, Vilnius, 1985 m.
 Vilnius: Vardas ir žodis, albumas, su V. Balčyčiu, Vilnius, 1993 m.
 Šeštoji diena: esė. Vilnius, 1995 m. Gabrielės Petkevičaitės-Bitės premija
 Kelio ženklai, Vilnius, 1999 m.
 Langas: mokyklinių metų poezijos rinktinė, Rumšiškės, 2004 m.

 Šaltiniai 

Kategorija:Lietuvos kritikai
Kategorija:Lietuvos poetai
Kategorija:Gabrielės Petkevičaitės-Bitės premijos laureatai
Kategorija:Lietuvos rašytojai
Kategorija:Lietuvos redaktoriai
Kategorija:Lietuvos novelistai